Anneli Siimussaar
Anneli Siimussaar (sündinud 2. aprillil 1972) on eesti omavalitsustegelane ja muuseumitöötaja. Ta õppis aastatel 1979–1987 Palupera 8-klassilises Koolis ja 1987–1991 Tartu Pedagoogilises Koolis. Aastatel 2006–2009 õppis ta ja lõpetas Sisekaitseakadeemias halduskorralduse eriala. 2018. aastal sai Tartu Ülikoolist sotsiaalteadustemagistri kraadi kultuurikorralduse erialal. Ta oli aastatel 1991–2000 õpetaja Villevere algkoolis, 2005–2009 Imavere valla arendusnõunik ja 2009–2013 abivallavanem. 20. novembril 2013 sai temast Võhma linnapea, kus ta oli ametis 2017. aastani. Ta on Põhja-Sakala vallavolikogu sotsiaalkomisjoni esimees. Alates aprillist 2018 juhib ta Eesti Piimandusmuuseumi Imaveres.